Cuneiform Tablet Kt 92/k 251 (AKT 5 20)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ì-lí-ba-ni ù ku-li-a a-na ì-lí-ba-ni qí-bi-ma um-ma a-šùr-e-nam-ma 0.83333 ma-na KÙ.BABBAR i-na ša-lá-tí-wa-ar ku-li-a ku-nu-ki-šu i-dí-nam a-na wa-aḫ-šu-ša-na a-na ṣé-ri-kà ub-lam-ma um-ma a-na-ku-ma KÙ.BABBAR le-qé-ma ša-du-a-tám ša a-šu-mì ku-li-a ša ta-pu-lu šu-qú-ul um-ma a-ta-ma ke-na KÙ.BABBAR a-pu-ul ku-nu-ki ša a-ḫi-kà IGI a-šùr-lá-ma-sí DUMU a-šur-ma-lik ù šu-iš-ḫa-ra DUMU i-na-sú-in li-me-e áp-qí-da-kum mì-nam a bé-et a-bi-a al-qé-ma a-ḫu-kà i-tù-ra-am i-na al tí-im-ni-e IGI ú-zu-a DUMU ku-ku-lá-nim ù i-na-sú-en₆ DUMU i-dí-a-bi₄-im ta-aṣ-bi₄-tí-ma um-ma a-ta-ma i-nu-mì KÙ.BABBAR ku-nu-ki ša a-ḫi-a ta-dí-na-ni ma-nu-um li-mu-um um-ma a-na-ku-ma lá a-šùr-lá-ma-sí ú šu-iš-ḫa-ra li-mu-ú ù ma-aḫ-ri-šu-nu-ma KÙ.BABBAR ku-nu-ki ša a-ḫi-a áp-qí-da-kum